internet vaartha 201 Views
హైదరాబాద్‌ : అసోసియేట్‌ బ్యాంకుల విలీనంపై మొత్తం ఉద్యోగులు నిర్వహించిన సమ్మె ప్రభావం బ్యాంకు కార్యకలాపాలపై స్వల్పంగా మాత్రమే చూపించిందని ఎస్‌బిహెచ్‌ కేంద్ర కార్యాలయం అధికారులు వెల్లడించారు. దేశవ్యాప్తంగా కూడా ఎస్‌బిహెచ్‌శాఖలు తెరిచే ఉన్నాయని, అన్ని బ్యాంకింగ్‌ సేవలు కూడా అందుబాటులోనే ఉన్నాయని బ్యంకు యాజ మాన్యం ప్రకటించింది. మెజార్టీ సంఖ్యలో ఎటిఎంలు పని చేశాయి. ప్రత్యామ్నాయ ఛానళ్లను కూడా సిద్ధంచేశామని, ఇంటర్నెట్‌ బ్యాంకింగ్‌, మొబైల్‌ బ్యాంకింగ్‌ వంటివి కూడా పూర్తిస్థాయిలో పనిచేసినట్లు ఎస్‌బిహెచ్‌ పౌరసంబంధాల విభాగం ప్రకటించింది. ఇదిలా ఉండగా ఎస్‌బిఐలో ఐదు అసోసియేట్‌ బ్యాంకుల విలీనం ప్రతిపాదనలను ఐదుబ్యాం కుల్లో పనిచేస్తున్న 50వేల మంది ఉద్యోగులు తీవ్రంగా వ్యతిరేకిస్తున్నారు. శుక్రవారం విధులు బహిష్కరించేందుకు పిలుపునివ్వడంతో విలీనంపై స్పష్టత నివ్వాలనికోరతూ నిరసన ప్రదర్శనలు చేశారు. ఎస్‌బిఐ పరిధిలోని అన్ని బ్యాంకుల్లో కూడా ఉద్యోగులు కొందరు విధులకు హాజరైతే మరికొన్ని రాష్ట్రాల్లో సేవలు స్తంభించాయి. స్టేట్‌బ్యాంక్‌ ఆఫ్‌ బికనీర్‌జైపూర్‌, స్టేట్‌బ్యాంక్‌ ఆఫ్‌ హైదరాబాద్‌, స్టేట్‌బ్యాంక్‌ ఆఫ్‌ పాటియాలా, భారతీయ మహిళా బ్యాంకు, స్టేట్‌బ్యాంక్‌ ఆఫ్‌ మైసూర్‌ వంటి వాటిని విలీనం చేసుకుని ప్రపంచ స్థాయిలో అతిపెద్ద బ్యాంకుగా అవతరించాలన్న లక్ష్యంతోఉంది. అందుకోసమే ఎస్‌బిఐ ప్రభుత్వం వద్ద విలీనం ప్రతిపాదనలపై అనుమతులు కోరింది.